
ΤΕΥΧΟΣ ΔΕΥΤΕΡΟ 


Αρ 


. Φύλλου 520 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση και λειτουργία του εκκλησιαστικού 
ιδρύματος αιμοδοσίας της Ιεράς Μητροπόλεως 
Σταγών και Μετεώρων «Σταγών (Α+) Ζωής». 

2 

Έγκριση προσθέτων αμοιβών και εφημεριών Λοι¬ 
πού Επιστημονικού Προσωπικού (πλην Ιατρών) 
του Παναρκαδικού Γενικού Νοσοκομείου Τρίπο¬ 
λης «Η ΕΥΑΓΓΕΛΙΣΤΡΙΑ». 

3 

Καθιέρωση υπερωριακής απασχόλησης των 
υπαλλήλων ειδικών θέσεων και υπαλλήλων αορί¬ 
στου χρόνου για το έτος 2019 (Α' ΕΞΑΜΗΝΟ) του 
Περιβαλλοντικού Συνδέσμου Δήμων Αθηναίων - 
Πειραιά. 

4 

Καθιέρωση υπερωριακής απασχόλησης των 
υπαλλήλων του ΝΠΔΔ-ΚΚΠΑΑΔΟ για το Α' εξάμη¬ 
νο 2019. 


ΑΠΟΦΑΣΕΙΣ 

Αριθμ. 4291/2715 (1) 

Σύσταση και λειτουργία του εκκλησιαστικού 
ιδρύματος αιμοδοσίας της Ιεράς Μητροπόλεως 
Σταγών και Μετεώρων «Σταγών (Α+) Ζωής». 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ'όψει: 

1) τας διατάξεις των άρθρων 1 παρ. 4 και 29 παρ. 2 του 
ν. 590/1977 «Περί του Καταστατικού Χάρτου της Εκκλη¬ 
σίας της Ελλάδος», ως και το άρθρον 68 παρ. 1 υποπαρ. 5 
του ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Σταγών και 
Μετεώρων, 


4) την υπ' αριθ. 401/11.9.2018 πρότασιν του Σεβασμιω- 
τάτου Μητροπολίτου Σταγών και Μετεώρων Θεοκλήτου, 

5) την από 1.11.2018 Γνωμοδότησιν της Νομικής Υπη¬ 
ρεσίας της Ιεράς Συνόδου της Εκκλησίας της Ελλάδος, 

6) την από 12.12.2018 απόφασιν της Διαρκούς Ιεράς 
Συνόδου, αποφασίζει: 

ψηφίζει τον Κανονισμόν συστάσεως και λειτουργίας 
του εκκλησιαστικού ιδρύματος αιμοδοσίας της Ιεράς 
Μητροπόλεως Σταγών και Μετεώρων «Σταγών (Α+) 
Ζωής», ο οποίος έχει ως εξής: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΑΙΜΟΔΟΣΙΑΣ 

ΤΗΣ ΙΕΡΑΣ ΜΗΤΡΟΠΟΛΕΩΣ 

ΣΤΑΓΩΝ ΚΑΙ ΜΕΤΕΩΡΩΝ "Σταγών (Α+) Ζωής" 

Άρθρο 1 

Σύσταση - Επωνυμία - Έδρα - Σφραγίδα 

1. Στην Ιερά Μητρόπολη Σταγών και Μετεώρων, και 
υπό τον έλεγχο και εποπτεία της, συνιστάται Εκκλησια¬ 
στικό Ίδρυμα με την επωνυμία: «ΕΚΚΛΗΣΙΑΣΤΙΚΟ ΙΔΡΥ¬ 
ΜΑ ΑΙΜΟΔΟΣΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΣΤΑΓΩΝ 
ΚΑΙ ΜΕΤΕΩΡΩΝ "Σταγών (Α+) Ζωής"» ως ανεξάρτητο 
Ν.Π.Ι.Δ. της Ιεράς Μητροπόλεως Σταγών και Μετεώρων, 
αυτοτελούς διαχείρισης και μη κερδοσκοπικού χαρακτή¬ 
ρα, το οποίο θα διέπεται από τον παρόντα Κανονισμό. 

2. Έδρα του Ιδρύματος ορίζεται το κτίριο της Ιεράς 
Μητροπόλεως Σταγών και Μετεώρων, το οποίο βρίσκε¬ 
ται επί της οδού Βλαχάβα 43,στη πόλη της Καλαμπάκας, 
Τ.Κ. 42 200. Το ως άνω Εκκλησιαστικό Ίδρυμα έχει δική 
του σφραγίδα στρογγυλή, στην περιφέρεια της οποίας 
αναγράφεται σε τρεις σειρές «ΕΚΚΛΗΣΙΑΣΤΙΚΟ ΙΔΡΥΜΑ 
ΑΙΜΟΔΟΣΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΣΤΑΓΩΝ ΚΑΙ 
ΜΕΤΕΩΡΩΝ "Σταγών(Α+) Ζωής"», στο κέντρο δε αυτής 
φέρει το καλλιτεχνικώς αποτυπωμένο μονόγραμμα μετά 
αρχικά της Ιεράς Μητροπόλεως Σταγών και Μετεώρων 
(όμοιο με το έμβλημα αυτής). 

Άρθρο 2 

Σκοποί του Ιδρύματος 

Α) Σκοποί του Ιδρύματος είναι οι ακόλουθοι: 

Ί. Η διάδοση της εθελοντικής αιμοδοσίας 

2. Η διοργάνωση ομαδικής εθελοντικής αιμοδοσίας 

3. Η βοήθεια προς τους πάσχοντες από μεσογειακή 
αναιμία 

4. Η βοήθεια προς κάθε συνάνθρωπό μας που έχει 
ανάγκη αίματος 

5. Η δωρεά ιστών οργάνων και μυελού των οστών του 
ανθρώπινου σώματος 

6. Η κάλυψη των αιμοδοτών του ιδρύματος και των 
συγγενών τους 

7. Η ανάπτυξη αισθήματος ευθύνης, ευγενικής άμιλ¬ 
λας, αλληλεγγύης, συναδέλφωσης κι ανιδιοτελούς προ¬ 
σφοράς προς το κοινωνικό σύνολο 

Β) Η πραγματοποίηση των σκοπών του ιδρύματος θα 
επιδιωχθεί με τακτικές αιμοδοσίες, με τη διοργάνωση 
ενημερωτικών, μορφωτικών, πολιτιστικών και ψυχαγω¬ 
γικών εκδηλώσεων και γενικά με κάθε δραστηριότητα 
που τα όργανα του ιδρύματος θα κρίνουν ότι υπηρετεί 
τους σκοπούς του όπως: 

1) Η καλλιέργεια και προώθηση του εθελοντισμού, 
της φιλαδέλφειας, της προς τους πάντες αγάπης και 
βοήθειας, της αρωγής σε ευπαθείς κοινωνικά ομάδες, 
νοσούντες και σε χρόνια πάσχοντες, των πάσης φύσε- 
ως εκδόσεων για το συγκεκριμένο θέμα, της ιατρικής 
φροντίδας, διαλέξεις, συζητήσεις, δημιουργία ιστοσε¬ 
λίδας και λογαριασμό σε μέσα κοινωνικής δικτύωσης, 
δημοσιεύσεις, προ- βολές ταινιών, θεατρικές παραστά¬ 
σεις, συναυλίες, εκδρομές, προκηρύξεις διαγωνισμών 
και βραβείων. 

2) Η συνεργασία με τις κρατικές, δημόσιες υπηρεσί¬ 
ες, περιφερειακές, και δημοτικές αρχές, πολιτιστικούς 
συλλόγους και ιδρύματα για την οργάνωση από κοινού 
δραστηριοτήτων και πραγματοποίηση εκδηλώσεων. 

Άρθρο 3 

Διοίκηση - Διοικητικό Συμβούλιο 

α) Το Ίδρυμα τελεί υπό την εποπτεία και τον έλεγχο της 
Ιεράς ΜητροπόλεωςΣταγών και Μετεώρων. 

β) Το Δ.Σ. αποτελείται από πέντε τακτικά μέλη και 
τρία αναπληρωματικά. Τον πρόεδρο, τον γραμματέα, 
τον ταμία, δύο τακτικά μέλη και τρία αναπληρωματικά. 
Η θητεία του διοικητικού Συμβουλίου είναι διετής. 

γ) Πρόεδρος του Ιδρύματος είναι ο εκάστοτε Μητρο¬ 
πολίτης Σταγών και Μετεώρων. Ο Πρόεδρος κατά τη συ¬ 
γκρότηση του Διοικητικού Συμβουλίου ορίζει ένα μέλος 
αυτού ως αναπληρωτή του, ο οποίος θα τον αναπλη¬ 
ροί σε περίπτωση απουσίας ή προσωρινού κωλύματος 
ασκήσεωςτων καθηκόντων του. 

δ) Τα μέλη του Δ.Σ. του Ιδρύματος ορίζονται και παύ¬ 
ονται από τον εκάστοτε Μητροπολίτη Σταγών και Μετε¬ 
ώρων. Πρέπει να είναι πολίτες οι οποίοι να διακρίνονται 
για το ήθος, την εντιμότητα και την εθελοντική τους προ¬ 
σφορά στη τοπική κοινωνία. Το αξίωμα των μελών του 
Δ.Σ. είναι τιμητικό και άμισθο, ενώ η θητεία τους δύναται 
να ανανεωθεί. 

ε) Απαρτία και λήψη αποφάσεων από το Δ.Σ. Νόμιμη 
απαρτία υφίσταται όταν είναι παρόντα τουλάχιστον τα 
τρία (3) εκ των πέντε (5) μελών του Δ.Σ. Οι αποφάσεις 
λαμβάνονται με απόλυτη πλειοψηφία των παρόντων με¬ 
λών. Σε περίπτωση ισοψηφίας κατισχύει η ψήφος του 
Προέδρου του Δ.Σ. ή του νομίμου αναπληρωτή αυτού. 
Η ψηφοφορία θα είναι πάντοτε φανερή και ονομαστική. 


Άρθρο 4 

Αρμοδιότητες του Διοικητικού Συμβουλίου 
Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: α) Συνέρχεται τακτικώς ανά δίμη- 
νο και εκτάκτως όταν παρίσταται ανάγκη ύστερα από 
πρόσκληση του Προέδρου. 

β) Αποφασίζει για κάθε θέμα που αφορά στην εκπλή¬ 
ρωση των σκοπών του Ιδρύματος. 

γ) Συνεργάζεται με φορείς και οργανισμούς της κεντρι¬ 
κής διοίκησης, της τοπικής αυτοδιοίκησης α' και β' βαθ¬ 
μού, νοσηλευτικά ιδρύματα, με πολιτιστικούς, επιστη¬ 
μονικούς, φιλανθρωπικούς συλλόγους και ιδρύματα για 
την προαγωγή και επίτευξη των σκοπών του Ιδρύματος. 

δ) Μεριμνά για την εξεύρεση οικονομικών πόρων, 
απαραίτητων για την ομαλή λειτουργία του Ιδρύματος. 

ε) Καταρτίζει τον ετήσιο Προϋπολογισμό και Απολο¬ 
γισμό, τους οποίους και υποβάλλει προς έγκριση στην 
Ιερά Μητρόπολη Σταγών και Μετεώρων. 

στ) Ορίζει με απόφασή του καθ' ύλην αρμόδιο για τη 
κατάρτιση του μητρώου εθελοντών αιμοδοτών, του 
προγράμματος αιμοληψίας και τη διάθεση του αίματος. 

ζ) Τα μέλη του Δ.Σ. δεν δικαιούνται αποζημίωση για 
την απασχόλησή τους σε υποθέσεις του Ιδρύματος, δεν 
μπορούν να προσφέρουν στο Ίδρυμα εξαρτημένη ερ¬ 
γασία με αμοιβή, ούτε να συνάπτουν με αυτό συμβάσεις 
που αποβλέπουν σε οικονομικό ή οποιοδήποτε άλλο 
όφελος. 

η) Δύναται δε να προσλαμβάνει έμμισθο προσωπικό, 
σύμφωνα με την κείμενη εργατική νομοθεσία, αναλόγως 
των στόχων και των προγραμμάτων του. 

θ) Αποφασίζει για κάθε άλλο θέμα, το οποίο δεν προ- 
βλέπεται από τον παρόντα κανονισμό. 

Άρθρο 5 

Αρμοδιότητες Προέδρου 

Ο Πρόεδροςτου Διοικητικού Συμβουλίου του Ιδρύμα¬ 
τος ή ο ορισθείς από αυτόν νόμιμος αναπληρωτής του 
ως ασκών καθήκοντα Προέδρου: 

α) εκπροσωπεί το Ίδρυμα ενώπιον κάθε Αρχής, διοι¬ 
κητικής και εκκλησιαστικής, ενώπιον των Δικαστηρίων, 
Τραπεζών και Οργανισμών, ως και στις μετά τρίτων (νο¬ 
μικών ή φυσικών προσώπων) σχέσεις του, 
β) συγκαλεί το Διοικητικό Συμβούλιο τακτικώς και 
εκτάκτως, κηρύσσει την έναρξη και λήξη των συνεδρι¬ 
άσεων αυτού και διευθύνει τις συζητήσεις, 
γ) εντέλλεται την πληρωμή οιασδήποτε δαπάνης, η 
οποία αναγράφεται στον εγκεκριμένο προϋπολογισμό, 
υπογράφει την αλληλογραφία, κάθε έγγραφο του Δ.Σ. 
και εκτελεί τις αποφάσεις του. 

Άρθρο 6 

Καθήκοντα Γραμματέα 

1. Ο Γραμματεύςτου Ιδρύματος: 
α) τηρεί βιβλίο πρωτοκόλλου, εισερχομένων και εξερ- 
χομένων εγγράφων του Ιδρύματος, 
β) επιμελείται της συντάξεως των πρακτικών του Δ.Σ. 
και διεκπεραιώνει την αλληλογραφία και 
γ) φυλάσσει με προσωπική του ευθύνη το αρχείο, τα 
έγγραφα, τα βιβλία και την σφραγίδα του Ιδρύματος. 

2.Τον Γραμματέα απάντα ή κωλυόμενο αναπληρώνει 
άλλο μέλος του Δ.Σ., οριζόμενο με απόφαση αυτού. 

Άρθρο 7 

Καθήκοντα Ταμία 
Ο ταμίας του Δ.Σ.: 

α) Τηρεί το Βιβλίο Ταμείου καθώς και τα διπλότυπα 
Γραμμάτια Εισπράξεων και Εντάλματα Πληρωμών, τα 
οποία συνυπογράφει μετά του Προέδρου. 

β) Εισπράττει με διπλότυπα Γραμμάτια Εισπράξεων 
κάθε έσοδο του Ιδρύματος. 

γ) Διενεργεί τις πληρωμές που αποφασίζει το Δ.Σ. βά¬ 
σει διπλοτύπων Ενταλμάτων Πληρωμών, τα οποία επίσης 
συνυπογράφει μετά του Προέδρου, όπως άλλωστε και 
όλα τα οικονομικής φύσεως έγγραφα. 

δ) Ευθύνεται για τη φύλαξη των χρημάτων, διενερ¬ 
γεί καταθέσεις και αναλήψεις χρημάτων μόνο κατόπιν 
αποφάσεως του Δ.Σ. και γενικά διαχειρίζεται κατά την 
υπόδειξη του Προέδρου του Δ.Σ. την περιουσία του 
Ιδρύματος. 

Άρθρο 8 

Προσωπικό του Ιδρύματος 
1 .Το προσωπικό του Ιδρύματος διακρίνεται σε εθελο¬ 
ντικό (άνευ αμοιβής) και έμμισθο. 

2. Το έμμισθο προσωπικό αορίστου ή ορισμένου χρό¬ 
νου προσλαμβάνεται υπό του Διοικητικού Συμβουλίου, 
και απολύεται σύμφωνα με τις διατάξεις της κειμένης 
νομοθεσίας. Ο αριθμός του αναγκαίου προσωπικού κα¬ 
θορίζεται με απόφαση του Δ.Σ., σύμφωνα με τις ανάγκες 
για την εύρυθμη λειτουργία του Ιδρύματος. 

3. Το Δ.Σ. δύναται να προσλάβει Διευθυντή για την 
άσκηση της διοικήσεως του Ιδρύματος, τα καθήκοντα 
του οποίου αποφασίζει το Δ.Σ., καθώς επίσης και εξωτε¬ 
ρικούς συνεργάτες ανάλογα με τις, κατά επαγγελματική 
κατάρτιση, ανάγκες του Ιδρύματος. 

Άρθρο 9 

Τηρούμενα βιβλία και Στοιχεία 
Το Ίδρυμα έχει ιδία διαχείριση, τηρεί δε με την μέριμνα 
του Δ.Σ. τα διαχειριστικά του βιβλία, συμφώνως προς το 
σύστημα τηρήσεωςτων λογιστικών βιβλίων των Εκκλη¬ 
σιαστικών Νομικών Προσώπων, θεωρημένα για κάθε 
νόμιμη χρήση, ήτοι: 

α) Βιβλίο Πρωτοκόλλου Αλληλογραφίας 
β) Βιβλίο Πρακτικών των Συνεδριάσεων του Διοικητι¬ 
κού Συμβουλίου 

γ) Βιβλίο Ταμείου και διπλότυπα Γραμμάτια Εισπράξε¬ 
ων και Εντάλματα Πληρωμών, τα οποία είναι εκτελεστέα 
εφ' όσον φέρουν την υπογραφή του Προέδρου και του 
Ταμία του Ιδρύματος, 
δ) Βιβλίο ενεργών μελών αιμοδοσίας 
ε) Κάθε άλλο βιβλίο, απαραίτητο κατά την κρίση του 
Δ.Σ. για την λειτουργία του Ιδρύματος 
στ) Κάθε στοιχείο το οποίο απαιτείται από τον Κ.Β.Σ. 

Άρθρο 10 

Πόροι του Ιδρύματος και διάθεσή τους 
Ί. Πόροι του Ιδρύματος είναι: 

α) Οι όποιες δαπάνες απαιτούνται για την λειτουργία 


του Ιδρύματος θα καλύπτονται από το ΦιλόπτωχοΤαμείο 
της Ιεράς Μητροπόλεως Σταγών και Μετεώρων, 
β) Πρόσοδοι από την πραγματοποίηση λαχειοφόρων 
αγορών και εράνων, προσκυνηματικών εκδρομών και 
λοιπών εκδηλώσεων, 

γ) Προαιρετικές εισφορές σε είδος ή σε χρήμα φίλων 
του Ιδρύματος, 

δ) Δωρεές εν ζωή ή αιτία θανάτου, κληρονομιές, κλη¬ 
ροδοτήματα και κληροδοσίες κινητών και ακινήτων φυ¬ 
σικών ή νομικών προσώπων, 
ε) Κρατικές επιχορηγήσεις, κοινοτικές επιχορηγήσεις, 
επιχορηγήσεις της Περιφερειακής και Τοπικής Αυτοδι¬ 
οίκησης, οργανισμών ή άλλων νομικών προσώπων δη¬ 
μοσίου ή ιδιωτικού δικαίου και επιχορηγήσεις από την 
Ιερά Μητρόπολη Σταγών και Μετεώρων, 
στ) Πόροι προερχόμενοι από υλοποίηση προγραμμά¬ 
των της Ευρωπαϊκής Ένωσης ή εθνικών προγραμμάτων, 
ζ) Έσοδα από την κυκλοφορία οποιουδήποτε είδους 
έντυπου ή μη ηλεκτρονικού μέσου προσωρινής ή μόνι¬ 
μης περιοδικής ή μη έκδοσης του Ιδρύματος, καθώς και 
τυχόν έσοδα από άλλες συναφείς με τους σκοπούς του 
Ιδρύματος εκδηλώσεις, 

η) Σε περιπτώσεις δωρεών κληρονομιών εκχωρήσεων 
κ.λπ. το Δ.Σ. δύναται να μην τις κάνει αποδέκτες εφ' όσον 
τίθενται υπερβολικοί ή απαράδεκτα δεσμευτικοί όροι 
προς το Ίδρυμα, 

θ) Ο Πρόεδρος υπογράφει τα σχετικά έγγραφα για 
ανάληψη χρημάτων, τις εκ- διδόμενες τραπεζικές επι¬ 
ταγές κ.τ.λ. 

2. Οι ανωτέρω πόροι του Ιδρύματος, κατόπιν αποφά¬ 
σεως του Δ.Σ. αυτού, διατίθενται δια: 

α) την προμήθεια του απαιτουμένου εξοπλισμού και 
αναλωσίμων ειδών προς κάλυψη των σχετικών αναγκών, 
β) την πληρωμή των αποδοχών του υπηρετούντος 
εμμίσθου προσωπικού, σύμφωνα με τις διατάξεις της 
κειμένης νομοθεσίας, 

γ) την κάλυψη κάθε άλλης δαπάνης που προβλέπεται 
στον εγκεκριμένο προϋπολογισμό και αποσκοπεί στην 
επίτευξη των σκοπών του Ιδρύματος. 

3. Το τυχόν χρηματικό πλεόνασμα από την οικονομική 
διαχείριση, το ο- ποιον υπερβαίνει το ποσόν περί του 
οποίου αποφασίζει το Δ.Σ, κατατίθεται σε ειδικό λογα¬ 
ριασμό τραπέζης του Ιδρύματος, με την ένδειξη «ΕΚΚΛΗ¬ 
ΣΙΑΣΤΙΚΟ ΙΔΡΥΜΑ ΑΙΜΟΔΟΣΙΑΣ ΤΗΣ ΙΕΡΑΣ ΜΗΤΡΟΠΟ- 
ΛΕΩΣ ΣΤΑΓΩΝ ΚΑΙ ΜΕΤΕΩΡΩΝ "Σταγών (Α+) Ζωής"». 

Άρθρο 1Ί 

Δωρητές - Ευεργέτες - Μεγάλοι Ευεργέτες 
Το Διοικητικό Συμβούλιο του Ιδρύματος δύναται να 
ανακηρύξει Δωρητές και Ευεργέτες, είτε εν ζωή είτε μετά 
θάνατον, πρόσωπα τα οποία βοήθησαν υλικώς ή ηθικώς 
το Ίδρυμα, αναγράφοντας τα ονόματα αυτών σε σχετική 
τιμητική θέση. 

Άρθρο 12 

Φίλοι Ιδρύματος - Αιμοδότες 

1. Οι αιμοδότες του Ιδρύματος είναι όλοι ισότιμοι με¬ 
ταξύ τους και απολαμβάνουν κάθε ωφέλεια και εξυπη¬ 
ρέτηση που νόμιμα επιδιώκει το ίδρυμα. 

2. Κάθε φίλος - αιμοδότης του Ιδρύματος δικαιούται για 
τον ίδιο και τους συγγενείς του, οι οποίοι αποδεδειγμένα 
ανήκουν στην γεωγραφική περιφέρεια του Δήμου Μετε¬ 
ώρων ή της Ιεράς ΜητροπόλεωςΣταγών και Μετεώρων, 
όσο αίμα χρειάζεται, σε περίπτωση ανάγκης, εφ' όσον 
έχει δοθεί σχετική εντολή από το Ίδρυμα στο νοσοκομείο 
στο οποίο νοσηλεύεται. 

Άρθρο 13 

Τροποποίηση του Κανονισμού 

Ο παρών Κανονισμός δύναται να τροποποιηθεί με 
απόφαση της Ιεράς Συνόδου, κατόπιν προτάσεως και 
αιτιολογημένης αποφάσεωςτου Διοικητικού Συμβουλί¬ 
ου του Ιδρύματος και μόνον μετά την έγκριση της Ιεράς 
Μητροπόλεως Σταγών και Μετεώρων. 

Άρθρο 14 

Διάλυση του Ιδρύματος 

1. Το παρόν Ίδρυμα καταργείται με απόφαση της Ιε¬ 
ράς Συνόδου, κατόπιν αιτιολογημένης προτάσεως του 
Δ.Σ. αυτού, εγκρινομένης απαραιτήτως υπό του Σεβα- 
σμιωτάτου Μητροπολίτου Σταγών και Μετεώρων και 
τελικής αποφάσεως του Μητροπολιτικού Συμβουλίου, 
και μάλιστα όταν δεν εκπληρεί την αποστολή του, όταν 
παρεκκλίνει του σκοπού του ή καταστεί ανέφικτη η λει¬ 
τουργία του. 

2. Σε περίπτωση καταργήσεως του Ιδρύματος κάθε 
κινητό ή ακίνητο περιουσιακό του στοιχείο, καθώς και 
κάθε δικαίωμα και αξίωση αυτού, ακόμη και οικονομική, 
ανήκει στην Ιερά Μητρόπολη Σταγών και Μετεώρων. 

Άρθρο 15 

Γενικές Διατάξεις - Ισχύς του Κανονισμού 

1. Από τη δημοσίευση των διατάξεων του παρόντος 
Κανονισμού δεν προκαλείται δαπάνη σε βάρος του προ¬ 
ϋπολογισμού της Ιεράς Μητροπόλεως Σταγών και Μετε¬ 
ώρων. Οποιαδήποτε μελλοντική δαπάνη θα εγγράφεται 
στον οικείο Προϋπολογισμό. 

2.0 παρών Κανονισμός τελεί σε ισχύ με τη δημοσίευσή 
του στην Εφημερίδα της Κυβερνήσεως και στο επίσημο 
Δελτίο «Εκκλησία». 

Η απόφαση αυτή να δημοσιευθεί στην Εφημερίδα της 
Κυβερνήσεως και στο περιοδικόν «ΕΚΚΑΗΣΙΑ». 

Αθήνα, 12 Δεκεμβρίου 2018 

Ο Πρόεδρος 

ΤΟ Αθηνών ΙΕΡΩΝΥΜΟΣ 


Αριθμ. 22827/31/12/2 018 (2) 

Έγκριση προσθέτων αμοιβών και εφημεριών Λοι¬ 
πού Επιστημονικού Προσωπικού (πλην Ιατρών) 
του Παναρκαδικού Γενικού Νοσοκομείου Τρίπο¬ 
λης «Η ΕΥΑΓΓΕΛΙΣΤΡΙΑ». 

Ο ΔΙΟΙΚΗΤΗΣ ΤΟΥ ΠΑΝΑΡΚΑΔΙΚΟΥ ΓΕΝΙΚΟΥ 
ΝΟΣΟΚΟΜΕΙΟΥ ΤΡΙΠΟΛΗΣ «Η ΕΥΑΓΓΕΛΙΣΤΡΙΑ» 

Έχοντας υπόψη: 

1. Τις διατάξεις της υπ' αριθ. Α3α/17738/12.09.2017 
κοινής υπουργικής απόφασης (ΦΕΚ 3320/21.09.2017/ 


τ.Β') «Οργανισμός του Παναρκαδικού Γενικού Νοσοκο¬ 
μείου Τρίπολης «Η ΕΥΑΓΓΕΛΙΣΤΡΙΑ», όπως τροποποιήθη¬ 
καν, συμπληρώθηκαν και ισχύουν. 

2. Τις διατάξεις του άρθρο 7 παρ. 4 και 8 περ. 1 του 
ν. 3329/2005, (ΦΕΚ 81 /04.04.2005/τ.Α'), «Εθνικό Σύστημα 
Υγείας και Κοινωνικής Αλληλεγγύης και λοιπές διατάξεις» 
όπως τροποποιήθηκαν, συμπληρώθηκαν και ισχύουν. 

3. Τις διατάξεις του ν. 4270/2014 (ΦΕΚ 143/28.06.2014 
τ.Α') περί «Αρχές δημοσιονομικής διαχείρισης και επο- 
πτείας (ενσωμάτωση της Οδηγίας 2011 /85/ΕΕ) - δημόσιο 
λογιστικό και άλλες διατάξεις», όπως αυτές ισχύουν. 

4. Τις διατάξεις του ν. 4412/2016 (ΦΕΚ 147/08.08.2016/ 
τ.Α') «Δημόσιες Συμβάσεις Έργων, Προμηθειών και 
Υπηρεσιών (προσαρμογή στις Οδηγίες 2014/24/ΕΕ και 
2014/25/ΕΕ)», όπως τροποποιήθηκαν, συμπληρώθηκαν 
και ισχύουν. 

5. Την υπ'αριθ. Α2β/Γ.Π. οικ. 53853/13.07.2016 απόφα¬ 
ση του Υπουργού Υγείας και του αναπληρωτή Υπουργού 
Υγείας, περί διορισμού του Τομάρα Πέτρου τουΣπήλιου, 
ως Διοικητή στο Γ.Π.Ν.Τρίπολης «Η ΕΥΑΓΓΕΛΙΣΤΡΙΑ» (ΦΕΚ 
406/27.07.2016 τεύχος Υπαλλήλων Ειδικών Θέσεων και 
οργάνων Διοίκησης Φορέων του Δημοσίου και Ευρύτε¬ 
ρου Δημόσιου Τομέα). 

6. Το γεγονός ότι στις 30.11.2018 έληξε η θητεία του 
Δ.Σ. του Νοσοκομείου και μετά και την τρίμηνη παρά¬ 
ταση που θέτουν οι διατάξεις του «Κώδικα Διοικητικής 
Διαδικασίας» και συγκεκριμένα των διατάξεων της 
παραγράφου 5 του άρθρου 13 του ν. 2690/1999 (ΦΕΚ 
45/09.03.1999/τ.Α'), όπως συμπληρώθηκαν από το 
ν. 3868/2010 (ΦΕΚ 129/03.08.2010 τ.Α') και ισχύουν. 

7. Τις διατάξεις του ν. 4354/2015 (ΦΕΚ 176) «Διαχείριση 
των μη εξυπηρετούμενων δανείων, μισθολογικές ρυθ¬ 
μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» άρθρο 20 παρ. Β2, που αφορούν απο¬ 
ζημίωση για εργασία καθ' υπέρβαση του υποχρεωτικού 
ωραρίου - αποζημίωση για εργασία προς συμπλήρωση 
του υποχρεωτικού ωραρίου, όπως τροποποιήθηκε και 
ισχύει από 01.01.2017 από την παρ. 2 του άρθρου 102 
του ν. 4461/2017 (Α'38), καθώς και την παρ. Α.1. όπως 
συμπληρώθηκε με τις διατάξεις του άρθρου 52 του 
ν. 4384/2016 (ΦΕΚ 78). 

8. Την υπ'αριθμ. Γ4β/Γ.Π.οικ.101219/28.12.2018 κοινή 
υπουργική απόφαση του Υπουργείου Υγείας, σχετικά με 
την «Καθιέρωση με αμοιβή υπερωριακής, νυχτερινής 
και εξαιρέσιμων ημερών εργασίας του μόνιμου προσω¬ 
πικού και του προσωπικού με σχέση εργασίας ιδιωτικού 
δικαίου των Νοσηλευτικών Ιδρυμάτων ανά Υγειονομική 
Περιφέρεια» (Β'6063). 

9. Την υπ'αριθμ. Γ4β/Γ.Π.οικ.101217/28.12.2018 κοινή 
υπουργική απόφαση του Υπουργού Υγείας σχετικά με τις 
«Εφημερίες Χημικών, Βιοχημικών, Κλινικών Χημικών, Βιο¬ 
λόγων, Φαρμακοποιών, Νοσοκομειακών Φαρμακοποιών, 
Ψυχολόγων, Φυσικών Νοσοκομειακών- Ακτινοφυσικών 
και Κτηνιάτρων των Νοσηλευτικών Ιδρυμάτων ανά Υγει¬ 
ονομική Περιφέρεια» (Β'6208). 

10. Την υπουργική απόφαση 2/1757/0026/2017 ΦΕΚ 
17/τ.Β'/12.01.2017 «Καθορισμός δικαιολογητικών για την 

καταβολή αποζημίωσης για υπερωριακή, νυχτερινή, Κυ¬ 
ριακών και εξαιρέσιμων ημερών εργασία.». 

11. Το άρθρο 12 του ν. 4316/2014, όπως τροποποιή¬ 
θηκε και ισχύει. 

12. Το γεγονός ότι οι ώρες απογευματινής υπερωρι- 
ακής εργασίας δεν δύναται να υπερβαίνουν τις εκατόν 
είκοσι (120) το εξάμηνο ανά υπάλληλο και οι συνολικές 
ώρες νυχτερινής απασχόλησης πέραν της υποχρεωτι¬ 
κής δε θα υπερβαίνουν τις ενενήντα έξι (96) ώρες ανά 
υπάλληλο το εξάμηνο. 

13. Τις αυξημένες υπηρεσιακές υποχρεώσεις καθι¬ 
στούν την ανάγκη του προσωπικού να εργάζεται πέραν 
του κανονικού ωραρίου και το γεγονός ότι το Νοσοκο¬ 
μείο εφημερεύει όλο το μήνα σε 24ωρη βάση και απαι¬ 
τείται η απασχόληση του προσωπικού κατά τις αργίες - 
εξαιρέσιμες και νύχτες, την μεγάλη έλλειψη προσωπικού 
σε όλεςτις υπηρεσίεςτου Νοσοκομείου, με αποτέλεσμα 
το προσωπικό να εργάζεται εξαντλητικά πολλές επιπλέον 
του ωραρίου ώρες προκειμένου οι υπηρεσίεςτου Νοσο¬ 
κομείου να είναι συνεπείς στις υποχρεώσεις τους. Επίσης 
το γεγονός ότι από την έναρξη του έτους 2019 έχουν 
δεσμευτεί τα εγκεκριμένα ποσά του προϋπολογισμού 
οικονομικού έτους 2019 στους ΚΑΕ εξόδων 0261,0263 
που αφορούν αποζημίωση για υπερωρίες και εργασία 
προς συμπλήρωση του εβδομαδιαίου υποχρεωτικού 
ωραρίου κατά τις νυκτερινές ώρες ή κατά τις Κυριακές 
και εξαιρέσιμες ημέρες μονίμου προσωπικού και του 
προσωπικού με σχέση εργασίας ιδιωτικού δικαίου του 
Νοσοκομείου μας και του Τομέα Ψυχικής Υγείας, ήτοι 
συνολικός αριθμός 620 ατόμων, που αποτυπώνεται στον 
παρακάτω πίνακα: 


ΠΡΟΣΩΠΙΚΟ ΜΟΝΙΜΟ, ΙΔΑΧ και 
ΙΔΟΧ (Διοικητικό, νοσηλευτικό, 
τεχνικό, βοηθητικό, παραϊατρικό, 
προσωπικό ασφαλείας, βοηθητικό 
και λοιπό προσωπικό) 

ΥΠΗΡΕΤΟΥΝΤΕΣ 

ΥΠΑΛΛΗΛΟΙ ΠΕ 

40 

ΤΕ 

190 

ΔΕ 

290 

ΥΕ 

100 

ΣΥΝΟΛΟ 

620 


14. Τις διατάξεις του άρθρου 97, εδ. Β'του ν. 4368/2016, 

15. Την 18η/2017 Πράξη του Δ.Σ. του Νοσοκομείου 
μας (Θέμα 2ο Διοικητικό). 

16. Την 9η /2016 Πράξη του Δ.Σ. του Νοσοκομείου μας 
(Θέμα 7ο Διοικητικό). 

17. Την από 31.12.2018 εισήγηση της Υποδιεύθυνσης 
Οικονομικού (Τμήμα Οικονομικού), περί «Εγκρίσεως: α) 
υπερωριακής, νυχτερινής και εξαιρέσιμων ημερών ερ¬ 
γασίας του μόνιμου προσωπικού και του προσωπικού με 
σχέση εργασίας ιδιωτικού δικαίου, β) πραγματοποίησης 
εφημεριών Λοιπού Επιστημονικού Προσωπικού, πλην 
ιατρών, και γ) προς συμπλήρωση του υποχρεωτικού 
ωραρίου νυχτερινής και εξαιρέσιμων ημερών εργασίας 
του προσωπικού σίτισης και καθαριότητας (ΣΟΧ) συνο¬ 
λικού αριθμού 55 ατόμων, του Π.Γ.Ν. Τρίπολης, για το 
έτος 2019.». 

18. Για λόγους δημοσίου συμφέροντος και της εύρυθ¬ 
μης λειτουργίας του Ιδρύματος, στα πλαίσια πάντα της 
τήρησης των νομίμων διαδικασιών, αποφασίζουμε: 


Ιον.Την έγκριση της υπερωριακής απασχόλησης κα¬ 
θημερινών και αργιών, καθώς και νυχτερινών και εξαι¬ 
ρέσιμων, των υπαλλήλων του μόνιμου προσωπικού και 
του προσωπικού με σχέση εργασίας ιδιωτικού δικαίου 
(ΙΔΑΧ - ΙΔΟΧ) για το έτος 2019 τόσο και προς συμπλήρω¬ 
ση του υποχρεωτικού ωραρίου, όσο και καθ'υπέρβαση: 
απογευματινές 120 ανά εξάμηνο ανά υπάλληλο, Κυριακές 
και Αργίες 96 ανά εξάμηνο ανά υπάλληλο, ήτοι 620 υπαλ¬ 
λήλων που αντιστοιχούν σε 260.000 ώρες απασχόλησης 
αυτών ετησίως μέχρι τα όρια των πιστώσεων του προϋπο¬ 
λογισμού έτους 2019 που θα εγκριθούν ήτοι 740.000,00€ 
στους κωδικούς προϋπολογισμού 0261 και 0263. 

2ον. Την έγκριση της πραγματοποίησης εφημεριών 
Χημικών, Βιοχημικών, Κλινικών Χημικών, Βιολόγων, 
Φαρμακοποιών, Νοσοκομειακών Φαρμακοποιών, Ψυ¬ 
χολόγων, Φυσικών Νοσοκομειακών - Ακτινοφυσικών και 
Κτηνιάτρων για το έτος 2019, ήτοι για 10 υπαλλήλους 
που αντιστοιχούν σε 600 εφημερίες μέσα στα όρια των 
πιστώσεων του προϋπολογισμού έτους 2019 που θα 
εγκριθούν, ήτοι 56.000 € στον κωδικό προϋπολογισμού 
0261 και 

3ον. Την έγκριση εργασίας προς συμπλήρωση του 
υποχρεωτικού ωραρίου, νυχτερινών και εξαιρέσιμων 
ημερών του προσωπικού σίτισης και καθαριότητας για 
το σύνολο των κτιριακών εγκαταστάσεων του Π.Γ.Ν. Τρί- 
πολης για το χρονικό διάστημα από 1.1.2019 έως και 
31.12.2019, συνολικού αριθμού υπαλλήλων πενήντα 
πέντε (55) που αντιστοιχούν σε δέκα χιλιάδες και δέκα 
ώρες (10.010) απασχόλησης ετησίως, συνολικής δαπά¬ 
νης τριάντα χιλιάδων εννιακοσίων εξήντα ενός ευρώ 
(30.961,00 €) που αντιστοιχεί και στον κωδικό προϋπο¬ 
λογισμού 0423 «αμοιβή λοιπών που εκτελούν υπηρεσία 
προς σύναψη σύμβασης μίσθωσης έργου» αρθρ. 97 του 
ν. 4368/2016, του προϋπολογισμού του Νοσοκομείου 
έτους 2019, δεδομένου ότι το νοσοκομείο λειτουργεί 
σε 24ωρη βάση και το εν λόγω προσωπικό εργάζεται 
με βάρδιες και ότι το ανωτέρω ποσό δεν υπερβαίνει το 
πλαφόν που ορίζουν οι αντίστοιχες προκηρύξεις και είναι 
μέσα στα πλαίσια που ορίζει ο νόμος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 31 Δεκεμβρίου 2018 
Ο Διοικητής 
ΠΕΤΡΟΣΤΟΜΑΡΑΣ 


Αριθμ. 177 _ (3) 

Καθιέρωση υπερωριακής απασχόλησης των 
υπαλλήλων ειδικών θέσεων και υπαλλήλων αο¬ 
ρίστου χρόνου για το έτος 2019 (Α' ΕΞΑΜΗΝΟ) 
του Περιβαλλοντικού Συνδέσμου Δήμων Αθη¬ 
ναίων - Πειραιά. 

Ο ΠΡΟΕΔΡΟΣ ΤΟΥ ΠΕΡΙΒΑΛΛΟΝΤΙΚΟΥ 
ΣΥΝΔΕΣΜΟΥ ΔΗΜΩΝ ΑΘΗΝΑΙΩΝ - ΠΕΙΡΑΙΑ 

Έχοντας υπόψη: 

1. Τις διατάξεις του άρθρου 58 του ν. 3852/2010 «Νέα 

Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/Α7 
7-6-2010). 

2. Τις διατάξεις των άρθρων 48 και 176 του ν. 3584/2007 «Κώδικας Κατάστασης Δημοτικών και Κοινοτικών υπαλ¬ 
λήλων». 

3. Τις διατάξεις του άρθρου 45 παρ. 1 του ν. 4071/2012, σύμφωνα με τις οποίες οι αποφάσεις που εκδίδονται για 
την καθιέρωση υπερωριακής εργασίας και εργασίας με αμοιβή κατά τις Κυριακές και εξαιρέσιμες ημέρες ή κατά τις 
νυχτερινές ώρες, δημοσιεύονται στην Εφημερίδα της Κυβερνήσεως. 

4. Τις διατάξεις της παρ. 10 του άρθρου 12 του ν. 2503/1997. 

5. Τις διατάξεις των άρθρων 79 και 247 του ν. 3463/2006. 

6. Τ ις διατάξεις του άρθρου 176 του ν. 4261/2014. 

7. Τ ις διατάξεις του άρθρου 20 του ν. 4354/2015. 

8. Το με αρ. πρωτ. 2/1015/ΔΕΠ/5.1.2016 έγγραφο του Υπουργείου Οικονομικών περί: «Παροχή οδηγιών για την 
εφαρμογή των διατάξεων του Κεφαλαίου Β'τουν. 4354/2015 (176/Α') «Μισθολογικές ρυθμίσειςτων υπαλλήλων του 
Δημοσίου, των Οργανισμών Τοπικής Αυτοδιοίκησης (Ο.Τ.Α.) πρώτου και δεύτερου βαθμού, των Νομικών Προσώπων 
Δημοσίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς και των Δ.Ε.Κ.Ο. του κεφ. Α'του ν. 3429/2005 (Α7314) 
και άλλες μισθολογικές διατάξεις». 

9. Την ύπαρξη σχετικών πιστώσεων στους κωδικούς ΚΑ: 70-6022 και 70-6052 του προϋπολογισμού του Συνδέσμου. 

10. Την ύπαρξη σχετικών πιστώσεων στους κωδικούς ΚΑ: 00-6032 και 00-6053 του προϋπολογισμού του Συνδέ¬ 
σμου. 

11. Την υπ' αριθμ. 107657/39045 απόφαση του Γενικού Γραμματέα της Αποκεντρωμένης Διοίκησης Αττικής 
«Καθιέρωση διαφορετικού ωραρίου εργασίας στον Περιβαλλοντικό Σύνδεσμο Δήμων Αθήνας - Πειραιά» 
(ΦΕΚ 4535/Β730-12- 2016). 

12. Το γεγονός ότι για την εύρυθμη και αποδοτική λειτουργία των υπηρεσιών του Συνδέσμου μας, απαιτείται 
πρόσθετη υπερωριακή απογευματινή απασχόληση, καθώς και εργασία κατά τις Κυριακές και εξαιρέσιμες ημέρες 
και κατά τις νυχτερινές ώρες του ήδη υπάρχοντος προσωπικού (λόγω συνταξιοδοτήσεων, παραιτήσεων κ.λπ. των 
τακτικών υπαλλήλων), καθώς οι υπηρεσιακές ανάγκες που προκύπτουν: (α) από την λειτουργία του νοσοκομείου 
αδέσποτων ζώων, (β) από την επίβλεψη έργων, (γ) από τη διεκπεραίωση υπηρεσιακών υποθέσεων, (δ) από την 
προετοιμασία σχεδίων προς χρηματοδότηση από προγράμματα της Ευρωπαϊκής Ένωσης, δεν εντάσσονται στο 
καθιερωμένο ωράριο εργασίας και καθιστούν την επιπρόσθετη εργασία απαραίτητη, αποφασίζουμε: 


Εγκρίνει την καθιέρωση υπερωριακής εργασίας (απογευματινή, Κυριακών και εξαιρέσιμων ημερών) πέραν της 
υποχρεωτικής στο προσωπικό του Περιβαλλοντικού Συνδέσμου Δήμων Αθήνας - Πειραιά, για την αντιμετώπιση 
εποχικών ή επειγουσών αναγκών έως 30.06.2019, ως εξής: 


Υπηρεσία 

Αριθμός Υπαλλήλων 
με υπερωριακή 
απογευματινή 
εργασία 

Αριθμός ωρών ανά 
Υπάλληλο για 
υπερωριακή 
απογευματινή 
εργασία 

Αριθμός 
Υπαλλήλων με 
εργασία Κυριακών 
και εξαιρέσιμων 
ημερών 

Αριθμός ωρών 
ανά Υπάλληλο 
για εργασία τις 
Κυριακές 
και εξαιρέσιμες 
ημέρες 

Τμήμα υγειονομικών 
υπηρεσιών 
(Φροντιστές ζώων) 

3 υπάλληλοι 

120 ώρες εξαμηνιαίως 

3 υπάλληλοι 

96 ώρες 
εξαμηνιαίως 

Γραφείο Προέδρου 
(Προσωπικό ειδικών 
θέσεων) 

2 υπάλληλοι 

120 ώρες εξαμηνιαίως 

2 υπάλληλοι 

96 ώρες 
εξαμηνιαίως 


Για την καταβολή των ανωτέρω σχετικών αποζημιώσεων, προκαλείται συνολική δαπάνη ως 6.700,00 € σε βάρος 
του προϋπολογισμού οικονομικού έτους 2019 που θα βαρύνει τους ΚΑ: 70-6022 και 70-6052 για το Προσωπικό στο 
τμήμα υγειονομικών υπηρεσιών (Φροντιστές ζώων) και ΚΑ: 00-6032 και 00-6053 για το Προσωπικό του γραφείου 
Προέδρου (Υπάλληλοι ειδικών θέσεων). 

Τα όρια των ωρών απασχόλησης ανά υπάλληλο ορίζονται ως εξής: 

Α. Υπερωριακή απογευματινή εργασία, έως 120 ώρες εξαμηνιαίως. 

Β. Εργασία Κυριακών και εξαιρέσιμων ημερών, έως 96 ώρες εξαμηνιαίως. 

Τα παραπάνω αναφερόμενα όρια αριθμού υπαλλήλων και ωρών απασχόλησης είναι τα ανώτερα επιτρεπόμενα 
και δύναται να πραγματοποιηθούν μόνο εφόσον το επιβάλουν οι ανάγκες της Υπηρεσίας. 

Επιτρέπεται η εναλλάξ απασχόληση των υπαλλήλων, με την προϋπόθεση ότι δε θα γίνει υπέρβαση του ανώτατου 
αριθμού ωρών ανά υπάλληλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κορυδαλλός, 9 Ιανουάριου 2019 
Ο Πρόεδρος 

ΓΡΗΓΟΡΗΣ ΓΟΥΡΔΟΜΙΧΑΛΗΣ 


Αριθμ. 105 _ (4) 

Καθιέρωση υπερωριακής απασχόλησης των 
υπαλλήλων του ΝΠΔΔ-ΚΚΠΑΑΔΟ για το Α' εξά¬ 
μηνο 2019. 

Ο ΠΡΟΕΔΡΟΣ ΤΟΥ ΝΠΔΔ-ΚΕΝΤΡΟ ΚΟΙΝΩΝΙΚΗΣ 
ΠΡΟΣΤΑΣΙΑΣ ΑΛΛΗΛΕΓΓΥΗΣ ΚΑΙ ΑΘΛΗΤΙΣΜΟΥ 
ΔΗΜΟΥ ΟΡΕΣΤΙΑΔΑΣ 

Έχοντας υπόψη: 

1. Τις διατάξεις της παρ. 1 του άρθρου 58 του 
ν. 3852/2010. 

2. Τις διατάξεις του άρθρου 48 και 176 του ν. 3584/ 
ΦΕΚ/28-6-2007. 

3. Τις διατάξεις του άρθρου 20 του ν. 4354/2015 (ΦΕΚ 
176/Α'),«Μισθολογικές ρυθμίσεις των υπαλλήλων του 
Δημοσίου, των Οργανισμών Τοπικής Αυτοδιοίκησης 
(Ο.Τ.Α) πρώτου και δεύτερου βαθμού των ΝΠΔΔ και ΝΠΙΔ 
καθώς και των Δ.Ε.Κ.Ο. του κεφ. Α'του ν. 3429/2005 (Α' 
314) και άλλες μισθολογικές διατάξεις». 

4. Τις διατάξεις της παρ. 10 του άρθρου 12 του 
ν. 2503/1997. 

5. Την υπ'αριθ. 2/31029/ΔΕΠ/06.05.2016 Εγκύκλιο του 
Υπουργείου Οικονομικών. 

6. Την υπ' αριθ. 6/2015 απόφαση του Δ.Σ του Κέντρου 
Κοινωνικής Προστασίας Αλληλεγγύης και Αθλητισμού 
Δήμου Ορεστιάδας περί καθιέρωσης 24ης λειτουργίας 
καθώς και λειτουργίας τις Κυριακές και εξαιρέσιμες ημέ¬ 
ρες των υπηρεσιών του Κ.Κ.Π.Α.Α.Δ.Ο. 

7. Την αριθμ. 1546/2015 απόφαση του Γενικού 
Γραμματέα της Αποκεντρωμένης Διοίκησης Μακεδο¬ 
νίας - Θράκης περί καθιέρωσης 24ης λειτουργίας τις 
Κυριακές και εξαιρέσιμες ημέρες των αθλητικών εγκα¬ 
ταστάσεων του ΝΠΔΔ-Κέντρο Κοινωνικής Προστασίας 
Αλληλεγγύης και Αθλητισμού Δήμου Ορεστιάδας (ΦΕΚ 
439/24.3.2015 τ.Β'). 

8. Το γεγονός ότι κατά την διάρκεια του Α' εξαμήνου 
2019 από Δευτέρα έως Σάββατο, τις Κυριακές και λοι¬ 


πές εξαιρέσιμες ημέρες θα παρουσιασθούν εποχικές, 
έκτακτες και επείγουσες υπηρεσιακές ανάγκες, οι οποίες 
επιβάλλουν την απασχόληση προσωπικού της υπηρεσί¬ 
ας πέραν του κανονικού ωραρίου εργασίας. 

9. Το γεγονός ότι τρεις (3) υπάλληλοι απασχολούνται 
στο τμήμα αθλητισμού 

του Ν.Π.Δ.Δ. του Κ.Κ.Π.Α.Α.Δ.Ο και αναγκάζονται πολ¬ 
λές φορές να εργάζονται από Δευτέρα έως Σάββατο πέ¬ 
ραν του κανονικού ωραρίου απασχόλησης, καθώς και 
τις Κυριακές και λοιπές εξαιρέσιμες ημέρες πρέπει να 
αμείβονται για τους παρακάτω λόγους: 

α) Λόγω του ότι οι αθλητικές εγκαταστάσεις λειτουρ¬ 
γούν από τις 07:00 έως 23:30 καθημερινά. 

β) Λόγω ότι τελούνται επίσημοι αθλητικοί αγώνες, στο 
Παλιό κλειστό γήπεδο Ορεστιάδας και στο Δημοτικό 
Στάδιο Ορεστιάδας κατά τις Κυριακές, αργίες και λοιπές 
εξαιρέσιμες ημέρες. 

11. Με την παρούσα απόφαση προκαλείται δαπάνη 
ύψους 3.500,00 ευρώ η οποία θα αντιμετωπισθεί από 
τους Κ.Α: 

1) ΚΑ 02.15.6012: Αποζημίωση υπερωριακής εργασίας 
και για εξαιρέσιμες ημέρες και νυχτερινές ώρες και λοι¬ 
πές πρόσθετες αμοιβές: 1.500,00 ευρώ και 

2) ΚΑ 15.6051 Έργοδοτικές εισφορές προσωπικού με 
σύμβαση Δημοσίου Δικαίου: 82.000,00 ευρώ. 

(Η προκύπτουσα σχετική δαπάνη δεν δύναται να υπερ¬ 
βαίνει κατά μήνα το ένα δωδέκατο (1/12) των εγγεγραμ¬ 
μένων πιστώσεων), αποφασίζουμε: 

Εγκρίνουμε την υπερωριακή απασχόληση σε τρεις (3) 
υπαλλήλους που απασχολούνται στο τμήμα αθλητισμού 
του Ν.Π.Δ.Δ του Κ.Κ.Π.Α.Α.Δ.Ο, κατά το Α' εξάμηνο 2019 
για 16 ώρες ανά υπάλληλο μηνιαίως για υπερωριακή 
εργασία από Δευτέρα έως Σάββατο πέραν του κανονι¬ 
κού ωραρίου απασχόλησης, καθώς και τις Κυριακές και 
λοιπές εξαιρέσιμες ημέρες, με την προβλεπόμενη από 
το νόμο αποζημίωση, για την κάλυψη των προμνημο¬ 
νευόμενων υπηρεσιακών αναγκών του Κ.Κ.Π.Α.Α.Δ.Ο. 

Η κατανομή των ωρών απασχόλησης του προσωπι¬ 
κού ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 8 Ιανουάριου 2019 

Ο Πρόεδρος 

ΑΛΕΞΑΝΔΡΟΣ ΜΠΑΡΜΠΟΥΔΗΣ 







6884 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'520/21.02.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί,τΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























